Красимира Ненова
Блуден син

chitanka.info

Ти си мойта цел в живота

Ти си мойта крепост, мойта сила.

Твоята десница свята

моите ден и нощ с любов закриля.

        Сутрин, щом отворя очи,

        песен във сърцето ми звучи.

        Поглед вдигам към простора

        Теб ще хваля без умора!

Господи, благодаря Ти,

че към мене с благост Ти погледна.

Колко съм нищожно малък —

да ме търсиш на земята слезна!

        Бягах, исках сам да вървя;

        щастие да намеря в света.

        Бях блуден син във грях облечен,

        Но Ти от мен не се отрече.

Ти стана мойта цел в живота;

Ти стана мойта правда, мойта песен!

Наследство вечно и богато

приготвил си за мен в дома небесен.

        Господи, благодаря Ти,

        че към мене с благост Ти погледна.

        Колко съм нищожно малък —

        да ме търсиш, да ме търсиш,

        на земята слезна Ти!

декември 1995

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.